Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 2505/96 σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά ορισμένα αγροτικά και βιομηχανικά προϊόντα

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Κατόπιν αιτήσεων που διετύπωσαν ορισμένα κράτη μέλη, οι υπηρεσίες της Επιτροπής, σε συνεργασία με τους σχετικούς κυβερνητικούς εμπειρογνώμονες, εξέτασαν το ενδεχόμενο ανοίγματος, αύξησης και παράτασης των δασμολογικών ποσοστώσεων για ορισμένα βιομηχανικά προϊόντα.

2. Η εν λόγω εξέταση, που πραγματοποιήθηκε κατά τις συνεδριάσεις της ομάδας "Δασμολογική οικονομία", οδήγησε στη διαπίστωση ότι μια λύση που θα προβλέπει το άνοιγμα, την αύξηση και την παράταση των δασμολογικών ποσοστώσεων όσον αφορά τα εξεταζόμενα στην πρόταση κανονισμού προϊόντα, θα μπορούσε να έχει τη σύμφωνη γνώμη των κρατών μελών χωρίς ωστόσο να διαταραχθεί η αγορά των εν λόγω προϊόντων.

Αυτό είναι το αντικείμενο της συνημμένης πρότασης κανονισμού.

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 2505/96 σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά ορισμένα αγροτικά και βιομηχανικά προϊόντα

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη περί ιδρύσεως της Ευρωπαϊκής Κοινότητας, και ιδίως το άρθρο 26,

την πρόταση της Επιτροπής, [1]

[1] EE C [...]της [...], σ. [...]

Εκτιμώντας τα εξής:

(1) Στις 20 Δεκεμβρίου 1996 το Συμβούλιο εξέδωσε τον κανονισμό (EΚ) αριθ. 2505/96 σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων για ορισμένα αγροτικά και βιομηχανικά προϊόντα [2]. Κρίνεται σκόπιμο να ληφθούν τα κατάλληλα μέτρα για την κάλυψη των αναγκών εφοδιασμού της Κοινότητας όσον αφορά τα εν λόγω προϊόντα υπό τους ευνοϊκότερους κατά το δυνατόν όρους. Ως εκ τούτου, είναι σκόπιμο να ανοιχθούν νέες κοινοτικές δασμολογικές ποσοστώσεις με μειωμένο ή μηδενικό δασμό για τις αναγκαίες ποσότητες, χωρίς, ωστόσο, να διαταραχθεί η ισορροπία των αγορών των εν λόγω προϊόντων.

[2] ΕΕ L 345 της 31.12.1996, σ. 1. Κανονισμός που τροποποιήθηκε τελευταία με τον κανονισμό (ΕΚ) αριθ. 226/2004 (ΕΕ L 39 της 11.2.2004, σ. 1).

(2) Ο όγκος των ποσοστώσεων για ορισμένες δασμολογικές ποσοστώσεις δεν επαρκεί για να καλύψει τις ανάγκες της κοινοτικής βιομηχανίας κατά την τρέχουσα περίοδο ποσόστωσης. Συνεπώς πρέπει να αυξηθεί ο όγκος αυτών των ποσοστώσεων.

(3) Κατά συνέπεια ο κανονισμός (ΕΚ) αριθ. 2505/96 θα πρέπει να τροποποιηθεί.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο πρώτο

Στο παράρτημα Ι του κανονισμού (ΕΚ) αριθ. 2505/96 προστίθενται οι ποσοστώσεις που αναφέρονται στο παράρτημα του παρόντος κανονισμού, με ισχύ από την 1η Ιουλίου 2004.

Άρθρο 2

Για την περίοδο ποσοστώσεων που αρχίζει την 1η Ιανουαρίου και λήγει στις 31 Δεκεμβρίου 2004, στο παράρτημα του κανονισμού (ΕΚ) αριθ. 2505/96, ο όγκος της δασμολογικής ποσόστωσης 09.2950 καθορίζεται σε 8.400 τόνους.

Άρθρο 3

Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, [...]

Για το Συμβούλιο

Ο Πρόεδρος

ΠΑΡΑΡΤΗΜΑ

>ΘΕΣΗ ΠIΝΑΚΑ>

(α) Ο έλεγχος της χρήσης για τον ειδικό αυτό προορισμό γίνεται κατ'εφαρμογή των σχετικών κοινοτικών διατάξεων.

ισχύ από την 1.7.2004 :

>ΘΕΣΗ ΠIΝΑΚΑ>

Συνολική απώλεια εσόδων σε σχέση με την προηγούμενη ποσοστωτική περίοδο : (791.472 - 197.868) 593.604 EUR καθαρή τομή.

ΠΡΟΒΛΕΠΟΜΕΝΑ ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ

Οι διατάξεις όσον αφορά τη διαχείριση των δασμολογικών ποσοστώσεων προβλέπουν τα απαιτούμενα μέτρα πρόληψης και προστασίας από την απάτη και τις παρατυπίες.

Με ισχύ από την 1.1.2004 :

>ΘΕΣΗ ΠIΝΑΚΑ>

Συνολική απώλεια εσόδων σε σχέση με την προηγούμενη ποσοστωτική περίοδο (20.900 - 5.225) EUR 15.675 καθαρή τιμή.

>ΘΕΣΗ ΠIΝΑΚΑ>